चुनाव जीताने वाला प्रधान ढूंढ रही भाजपा
भारतीयजनतापार्टी जालंधर अर्बन के प्रधान पद के लिए ऐसा चेहरा ढूंढा जा रहा है जो चुनावों में तो कारगर साबित हो, साथ ही टिकट के लिए तय होने वाले पैनल में भूमिका निभा सके। साल 2017 चुनाव से एक साल पहले टिकट के लिए पर्दे के पीछे लड़ाई शुरू हो गई है। चुनाव लड़ने की इच्छा रखने वाले नेता मर्जी का प्रधान बनाने के लिए हाईकमान के साथ लाबिंग कर रहे हैं।
शिव दयाल चुघ, रवि महेंद्रू, रमन पब्बी, सुभाष भगत, रमेश शर्मा, अनिल सच्चर, सतीश कपूर, पुनीत शुक्ला दौड़ में शामिल हैं। वर्तमान जिला महासचिव सुभाष भगत दलित वर्ग से पहला प्रधान बनाने की बात पार्टी हाईकमान के समक्ष रख रहे हैं। पुनीत शुक्ला, सतीश कपूर, अनिल सच्चर और रवि महेंद्रू विधायक मनोरंजन कालिया ग्रुप से हैं। कालिया की पार्टी में पकड़ कमजोर है लेकिन पूर्व जिला प्रधान रवि महेंद्रू का अनुभव और इलेक्शन लड़ाने की क्षमता उनके पक्ष में है।
पूर्व प्रधान शिव दयाल चुघ प्रदेश प्रधान कमल शर्मा गुट के माने जाते हैं। उनका दावा भी काफी मजबूत है क्योंकि चुनाव लड़ाने में वह माहिर है और अपनी बात मजबूती से कहने का दम रखते हैं। रमेश शर्मा भी तगड़े दावेदार हैं और लाबिंग कर रहे हैं। वर्तमान जिला महासचिव रमन पब्बी प्रधान पद के दावे में दूसरों से आगे हैं। भाजपा प्रदेश महासचिव राकेश राठौर के वह करीबी हैं। दूसरों से भी रिश्ते ठीक हैं।
बताया जा रहा है कि हाईकमान शिव दयाल चुघ, रमन पब्बी, रवि महेंद्रू और रमेश शर्मा पर फोकस कर रहा है। इसके लिए पार्टी और दूसरे सोर्सिस से फीड बैक भी लिया है। नए जिला प्रधान के लिए भाजपा वर्कर्स को नए साल तक इंतजार करना पड़ सकता है।
awa_Deva hin_Deva awa_Deva hin_Deva hin_Deva